पुतिन-ट्रम्प मुलाकात पर रूस-अमेरिका की सहमती_china.com
पुतिन-ट्रम्प मुलाकात पर रूस-अमेरिका की सहमती
2018-06-28 16:02:05
रूसी राष्ट्रपति व्लादिमीर पुतिन ने 27 जून को मास्को में अमेरिकी राष्ट्रपति डॉनाल्ड ट्रम्प के राष्ट्रीय सुरक्षा सहायक जॉन बोल्टन से मुलाकात की। दोनों पक्षों ने पुतिन और ट्रम्प के बीच मुलाकात आयोजित होने की सहमति जताई। बाद में इस मुलाकात के समय और स्थान घोषित होंगे।
उसी दिन क्रेमलिन की सरकारी वेबसाइट ने संदेश दिया, बोल्टन से मुलाकात के दौरान पुतिन ने कहा कि वर्तमान में रूस और अमेरिका के बीच संबंध सर्वोत्तम हालत में नहीं है। इस बात का मुख्य कारण अमेरिका के घरेलू गंभीर राजनीतिक संघर्ष का परिणाम है। बोल्टन की इस यात्रा से रूस ने दोनों देशों के बीच द्विपक्षीय संबंध सुधार की उम्मीद देखी। पुतिन ने कहा कि रूस हमेशा ही विरोध और संघर्ष की खोज नहीं करता है।
बाद में संवाददाता सम्मेलन में बोल्टन ने कहा कि विश्व स्थिरता के लिये अमेरिका-रूस संबंध काफी महत्वपूर्ण है। दोनों देशों के राष्ट्रपतियों को लगता है कि दोनों पक्षों को कुछ आम मुद्दों पर परामर्श और सहयोग करना चाहिये। दोनों पक्षों के बीच मुलाकात बहुत उपयोगी है। उन्होंने आगे कहा कि क्रीमिया के स्वामित्व पर अमेरिकी रुख में कोई बदलाव नहीं आया है।(हैया)